Loreta Mikulionienė, bibliotekos vedėja

Spalio1 d. pasaulyje minima PASAULINĖ MUZIKOS DIENA. Nusprendėme Panevėžio suaugusiųjų ir jaunimo mokymo centre šią dieną paminėti linksmai ir kūrybingai.

Spalio 3 d. mokykloje vyko literatūrinė-muzikinė viktorina **„Visa diena su muzika ir knyga“,** skirta bibliotekų metams paminėti. Visą dieną, pertraukų metu, mokyklos radijo bangomis skambėjo lietuviškos dainos iš lietuviškų kino filmų, sukurtų pagal lietuvių autorių knygas.

**Mokiniams reikėjo atlikti tokias užduotis:**

1. išklausyti dainą;
2. atspėti, iš kokio kino filmo ji yra;
3. ateiti į mokyklos biblioteką su atsakymu;
4. bibliotekos fonduose surasti knygą, pagal kurią sukurtas kino filmas.

Bibliotekoje mokiniai galėjo naudotis kompiuteriais, prašyti bibliotekininkių pagalbos, kad lengviau galėtų orientuotis bibliotekos fonduose.

Džiugu, kad aktyviai dalyvavo mūsų naujieji mokyklos mokiniai iš jaunimo klasių: kai kurie atėjo į biblioteką lydimi mokytojų, kai kurie atskubėjo vieni. Čia jų laukė prizai už teisingai atsakytus klausimus.

Šia viktorina buvo siekiama sužadinti norą domėtis lietuviška muzika, lietuvišku kinu, o svarbiausia, pakviesti moksleivius kuo dažniau užsukti į mokyklos biblioteką, priminti jiems, kad biblioteka gali padėti atskleisti daug paslapčių iš visų gyvenimo sričių, ne tik iš muzikos ir kino filmų. Laukiame Jūsų kiekvieną dieną!